b'\n_START_ARTICLE_\nTonalitet\n_START_PARAGRAPH_\nMed tonalitet forst\xc3\xa5r man i musikken det forhold, i hvilket en toner\xc3\xa6kkes, et musikstykkes harmoniske bygning st\xc3\xa5r til en given hovedtoneart. Man skelner imellem streng eller fri, sn\xc3\xa6vrere eller videre tonalitet. I f\xc3\xb8rste tilf\xc3\xa6lde indskr\xc3\xa6nker akkorddannelsen sig v\xc3\xa6sentlig til det materiale, der h\xc3\xb8rer hjemme i den p\xc3\xa5g\xc3\xa6ldende og de n\xc3\xa6rmest besl\xc3\xa6gtede tonearter. I det andet tilf\xc3\xa6lde derimod tager modulationen i det store og hele intet hensyn til toneartens gr\xc3\xa6nser._NEWLINE_Tonalitet er af stor karakteriserende betydning for de forskellige tiders musik, for de forskellige nationaliteter, skoler og individer. Orlando di Lasso har for eksempel en rigere tonalitet end Palestrina, den tyske musik i almindelighed en langt friere og bev\xc3\xa6geligere tonalitet end den italienske osv.'